Vestfronten (andre verdenskrig)

Øverste rad: Rotterdam etter bombeangrep, tyske krigsfly under Slaget om Storbritannia.
I midten: amerikanske styrker under invasjonen i Normandie, allierte fallskjermsoldater under Operasjon Market Garden.
Nederst: fra Bastogne under Ardenneroffensiven, amerikanske styrker invaderer Tyskland.
Vestfronten under andre verdenskrig betegner vanligvis den delen av krigføringa som skjedde mellom det nasjonalsosialistiske Tyskland og de vestallierte (hovedsakelig Frankrike, Storbritannia og USA) på europeisk landområde under den andre verdenskrigen i periodene 1940–1941 og 1944–1945. De militære frontlinjene omfattet Danmark, Norge, Luxembourg, Belgia, Nederland, Storbritannia, Frankrike, Italia og det vestlige Tyskland. Kampene i Sør-Europa og andre steder blir som regel omtalt under andre samlebetegnelser.

Tyskland kjempet en tofrontskrig; mot i hovedsak USA og Storbritannia på vestfronten, og Sovjetunionen på østfronten 1941–1945.

 Militære operasjoner 

Kampene på bakken på Vestfronten foregikk i to perioder. Den første var våren og forsommeren 1940 da først Danmark og Norge - deretter Nederland, Belgia, Luxembourg og Frankrike ble invadert av tyske tropper og overgav seg. Siden var det en periode på nesten fire år da kampene på vestfronten nesten utelukkende ble utkjempet i lufta. Den begynte med slaget om Storbritannia, og fortsatte seinere med den strategiske bombekampanjen mot Tyskland. Den andre perioden med krig på bakken begynte i juni 1944 med invasjonen i Normandie (Operation Overlord) og fortsatte fram til Tyskland kapitulerte i mai 1945.

 1940-1941 
miniatyr|Røyk fra branner i Surrey dokkanlegg ved Thames etter tyskernes bombing av London i september 1940.
 9. april – 10. juni 1940: Norwegian Campaign, de alliertes kamper i Norge etter Tysklands invasjon i Danmark og Norge 9. april (Weserübung-Süd und -Nord)
 10. mai - 22. juni 1940: Slaget om Frankrike, den tyske invasjonen av Benelux-landene og Frankrike som avsluttet Phony War, første del av krigen med få militære operasjoner etter Tysklands og Sovjetunionens erobring av Polen 1939
 10. juli – 31. oktober 1940: Slaget om Storbritannia, Tysklands luftangrep mot Storbritannia
 7. september – 10. mai 1941: Blitzen, Tysklands vedvarende bombing av Storbritannia

 1944-1945 
miniatyr|Militære stridsmidler og forsyninger blir satt i land i Normandie i Frankrike under invasjonen i Normandie, de alliertes invasjon, i juni 1944.
 6. juni–25. august 1944: Invasjonen i Normandie (Operation Overlord)
 15. august–14. september 1944: Operasjon Dragoon, den allierte invasjonen i Sør-Frankrike
 17.- 26. september 1944: Arnhem-operasjonen, mislykket alliert forsøk på å ta broer over vannveiene i tyskokkupert Nederland
 16. desember 1944 – 15. januar 1945 Ardenneroffensiven (Wacht Am Rhein, Battle of the Bulge), mislykket tysk forsøk på å splitte den allierte fronten
 2. oktober – 8. november 1944: Slaget ved Schelde, kanadiske kamper i Belgia og Nederland
 De vestalliertes invasjon av Tyskland

 Se også 
 Ørkenkrigen, den innledende delen av Felttoget i Nord-Afrika under andre verdenskrig
 Luftkrigen under andre verdenskrig
 Slaget om Atlanterhavet
 Østfronten under andre verdenskrig

 Eksterne lenker 

 «The End of the War in Colour | Part 1: Inside the Reich», fra YouTube, dokumentarfilm i farger, lengde 0:44:42

Kategori:Andre verdenskrig